'Vergrype deur weermag is walglik' | Maroela Media
Die DA het die millitêre ombudsman versoek om 'n onafhanklike ondersoek te doen na beweerde vergrype deur die weermag tydens die tydperk van 21 dae van afsondering.
"Daar is video's wat aan die lig kom van weermaglede wat fisiek optree teen mense omdat hulle glo nie by die regulasies hou nie," het Kobus Marais, DA-woordvoerder oor verdediging, gesê.
Video's word op sosiale media versprei wat wys hoe weermaglede glo mense dwing om oefeninge soos opstote te doen omdat hulle na bewering nie aan die regulasies gehoor gegee het nie.
"Die gedrag is walglik en die DA veroordeel dit ten sterkste." Volgens Marais het die DA dus onmiddellik aan afgetrede lt.genl. Vusi Masondo, millitêre ombudsman, geskryf. Marais meen die weermaglede se optrede is 'n growwe skending van die weermag se mandaat en die Handves van Menseregte.
Marais het ook met genl.maj. Mannetjies de Goede, waarnemende hoof van die leër, in verbinding getree wat glo bevestig het dat 'n saak aanhangig gemaak is.
"Ons vertrou dat die ondersoek deursigtig sal wees en dat lede van die weermag en polisie wat hierby betrokke was verantwoordbaar gehou sal word vir hul betreurenswaardige optrede."
Volgens Marais moet diegene wat nie gehoor gee aan die regulasies nie verantwoordbaar gehou word, maar dit moet in ooreenstemming met die regulasies gedoen word. "Ons veroordeel enige optrede wat ten doel het om burgers te verneder en af te breek."
Die DA het ook aan Nosiviwe Mapisa-Nqakula, minister van verdediging, 'n skrywe in dié verband gerig.
"Suid-Afrika is 'n grondwetlike demokrasie, nie 'n militêre staat nie. Hoewel ons land in 'n ongekende tydperk in ons demokratiese geskiedenis is, moet daar te alle tye aan die oppergesag van die reg, die Handves van Menseregte en ons Grondwet voldoen word," het Marais gesê.
So die DA reken hulle moet liewer arresteer word want die behandeling sal beter wees in die gevangenis want daar moet gevolge wees vir optrede
Ek dink eerder dis walglik as mense nie gehoor gee aan die wet nie… en wat versoek word nie..
En die polisielid of lede wat in beheer was vd soldate? Waar was hulle? Soldate mag nie alleen patroleer nie, maar moet onder beheer wees van n SAPS lid.
Meeste mense het mos eers verlede Donderdag en Vrydag salaris gekry, geen wonder dit was oor die naweek chaos met die regulasies nie want almal hardloop toe om kos te koop. En daar word die weermag mos toe op die mense losgelaat, dit het gister nie baie soek op die Internet gekos nie om te sien hoe die mense behandel is, ook is daar op van hulle wat in die rye voor 'n kruidenierswarewinkel in die suide van Johannesburg gestaan het met rubberkoeëls losgebrand. Maar dit het ten minste die Soldate en die polisie oefening gegee! En vir die Minister.… Lees meer »
At asb. Die DA is simpel. Hulle het duidelik niks anders om te doen nie. Persoonlik dink ek die polisie en weermag is heeltemal te laks met die toepassing van die "lockdown". Wag tot daai hele area se mense siek word. Wat gaan die DA doen weer kerm en kla?